# ZMOS CMYK

# Materiál na rokovanie

**Hospodárskej a sociálnej rady vlády SR**

# dňa 10.4.2017

**k bodu č. 5)**

**Stanovisko**

**k národnému programu reforiem Slovenskej republiky**

**Všeobecne k návrhu:**

Národný program reforiem Slovenskej republiky 2017 (ďalej len NPR) plánuje realizovať najmä v najbližších dvoch rokoch od jeho schválenia.

Vychádza z Programového vyhlásenia vlády SR na roky 2016-2020, v ktorom si vláda SR stanovila posilniť spoločenskú a politickú stabilitu, pružne reagovať na príležitosti a negatíva vonkajšieho prostredia, plynule pokračovať v podpore hospodárskeho, sociálneho a environmentálneho rozvoja, prehĺbiť hospodársku, sociálnu a územnú súdržnosť Slovenska, posilniť úlohu štátu a ochranu verejného záujmu.

Základné smerovanie opatrení zahrnutých v NPR určujú sektorové stratégie. Koordinátorom NPR je minister financií SR. Spolupracuje tiež s Úradom predsedu vlády SR. Úrad podpredsedu vlády SR pre investície a informatizáciu priebežne dohliada na premietnutie stratégie do ŠF, KF a EŠIF.

NPR definuje štrukturálne opatrenia na dosiahnutie trvalo udržateľného hospodárskeho rastu, tvorbu nových pracovných miest a zlepšenie kvality života.

Na medzinárodnej úrovni predstavuje tento materiál opatrenia na naplnenie cieľov obsiahnutých v stratégii Európa 2020 definovaných v Ročnom prieskume rastu na rok 2017 a Integrovaných usmerneniach pre stratégiu Európa 2020, ako aj na splnenie špecifických odporúčaní Rady pre SR. NPR reaguje aj na hodnotenie plnenia špecifických odporúčaní z roku 2016 Európskou komisiou zverejnené vo februári 2017.

Akčný plán, ktorý je prílohou materiálu, obsahuje najdôležitejšie opatrenia s výrazným fiškálnym dopadom spolu s termínom ich plnenia a vecnou zodpovednosťou.

**Pripomienky k návrhu:**

Obyčajná pripomienka:

Upozorňujeme na skutočnosť, že k predmetnému materiálu v súčasnej dobe prebieha proces medzirezortného pripomienkového konania (MPK) , ktorého ukončenie je stanovené na 12.4.2017 a preto je obtiažne vyjadriť sa k materiálu vo verzii predloženej na HSR SR, nakoľko je predpoklad, že znenie materiálu po riadnom vyhodnotení MPK bude obsahovo odlišný. ZMOS v rámci MPK plánuje v stanovenom termíne uplatniť prípadné pripomienky.

**Záver:**

ZMOS berie predložený materiál na vedomie a odporúča návrh predložiť na ďalšie legislatívne konanie až po riadnom vyhodnotení procesu medzirezortného pripomienkového konania.

**Michal Sýkora**

**predseda ZMOS**